যাত্রাস্নান

~মিয়াজী

রাত্রির অন্ধকার সমাপিত

নতুন একটি ভোর, নতুন একটি দিন

জেগে উঠে পুরাতন মানুষ, জীবনের সন্ধানে

সময়ের পথ ধরে এগিয়ে চলে সংগ্রামী মিছিল

সেই মহান মিছিলে যোগদেয়

নবাগত আগুন্তুক

আবির্ভাব প্রত্যাশার জালে জড়িয়ে।।

আমিও জেগে উঠি অনিয়মিত

কখনো হাসিমুখে, কখনো দৃঢ় প্রত্যয়ে

কখনো হতাশার জলে স্নান করে

তবু আকাঙ্ক্ষা নতুন জীবনের-

পথ বড় কন্টকময়, শ্যাওলা জড়ানো

হঠাৎ চোখেপড়ে শক্ত পাথর

জমাটবদ্ধ অপশক্তির পাথর

আমি হেঁটে যাই সে পথে অস্ত্রহীন হাতে।।

যাত্রার শুরুতে শুদ্ধ হতে চাই

তোমাকে ক্ষণিকের দর্শনে

তুমি বিশ্রামহীন কর্মী

দু’দন্ড সময় বড় মূল্যবান

অক্লান্ত বিজ্ঞানীর মত তুমি আবিষ্কার করছ

অজানা বিস্ময়ের, যার ছোয়াঁয় পুলকিত হবে

সমাজ, সভ্যতা, পরিবার।।

অবশেষে ক্লান্ত পায়ে যাত্রা শুরু করি

অনিশ্চিত ভবিষ্যৎ এর পথে

সময়ের ক্যানভাসে কল্পনার তুলিতে আঁকি

আমার পৃথিবীর প্রেক্ষাপট

সেখানে তোমার আগমন অসীম প্রত্যাশিত।।